En middelsstor, avlang, brunlig trebukk. Antennene er tynne og litt lengre enn kroppen. Pronotum er lengre enn bredt, rektangulært sett ovenfra, med en kraftig pigg litt bak midten av hver sidekant. Dekkvingene er omtrent jevnbrede, med en okergul flekk rundt scutellum, den bakre delen av sømmen er lys. Beina er nokså lange og tynne, lårene noe klubbeformede, mellom- og baklårene gule ved roten.